CELEX: C2005/271/32
Language: hu
Date: 2005-10-29 00:00:00
Title: C-331/05. P. sz. ügy: Az Európai Közösségek Elsőfokú Bíróságának (harmadik tanács) a T-294/04. sz. Internationalen Hilfsfonds e.V. kontra Európai Közösségek Bizottsága ügyben 2005. július 11-én hozott végzése ellen az Internationalen Hilfsfonds e.V. által 2005. szeptember 6-án benyújtott fellebbezés

29.10.2005   
            
            
               HU
            
            
               Az Európai Unió Hivatalos Lapja
            
            
               C 271/17
            
         Az Európai Közösségek Elsőfokú Bíróságának (harmadik tanács) a T-294/04. sz. Internationalen Hilfsfonds e.V. kontra Európai Közösségek Bizottsága ügyben 2005. július 11-én hozott végzése ellen az Internationalen Hilfsfonds e.V. által 2005. szeptember 6-án benyújtott fellebbezés
   (C-331/05. P. sz. ügy)
   (2005/C 271/32)
   Az eljárás nyelve: német
   A Internationalen Hilfsfonds e.V. (képviseli: Dr. jur. Hans Kaltenecker, 5, rue Raffet, F-75016 Párizs), 2005. szeptember 6-án fellebbezést nyújtott be az Európai Közösségek Bíróságához az Európai Közösségek Elsőfokú Bíróságának (harmadik tanács) a T-294/04. sz. ügyben 2005. július 11-én hozott végzése ellen.
   A fellebbező azt kéri, hogy a Bíróság:
   
               1.
            
            
               helyezze hatályon kívül az Európai Közösségek Elsőfokú Bíróságának (harmadik tanács) a T-294/04. sz. (1) Internationalen Hilfsfonds e.V. kontra Európai Közösségek Bizottsága ügyben 2005. július 11-én hozott végzését, és az ügyet utalja vissza az Elsőfokú Bírósághoz, vagy kötelezze az alperest 54 037 eurónak a felperes számára való megfizetésére;
            
         
               2.
            
            
               kötelezze az alperest a költségek viselésére.
            
         Jogalapok és fontosabb érvek
   A fellebbező az Elsőfokú Bíróság fent említett végzése elleni fellebbezését az eljárási szabályok és a közösségi jog hibás értékelésére és alkalmazására, valamint a közösségi bíróságok határozatainak figyelmen kívül hagyására alapítja:
   
               1.
            
            
               Az Elsőfokú Bíróság figyelmen kívül hagyta, hogy jogi és ténybeli különbség van valamely bírósági eljárással kapcsolatban álló eljárási költségek, és azon költségek között, amelyeket egy kártérítési kereset során igényelnek.
            
         
               2.
            
            
               Az Elsőfokú Bíróság nem nyújtott jogilag tartható magyarázatot arra, hogy voltaképpen hivatalból kizárta az ügyvédi költségeket az európai ombudsman előtti panaszos eljárásban felmerült költségekből, amelyeket egy kártérítési keresetben igényelni lehetne. Az Elsőfokú Bíróság nem vizsgálta meg az ügyvédnek a fellebbező által indított panaszos eljárásba való bevonása szükségességének ténybeli és jogi alapját.
            
         
               3.
            
            
               Az Elsőfokú Bíróság felületesen vizsgálta meg és hibásan értékelte azt a kérdést, hogy milyen okozati összefüggés állt fenn a Bizottság jogsértő magatartása és az igényelt kár között.
            
         
               4.
            
            
               Az Elsőfokú Bíróság jogsértő módon az Európai Bíróság egyik határozatára hivatkozott azon téves állítása alátámasztására, hogy az ombudsman előtti eljárásba nem szükséges bevonni ügyvédet. A fent említett határozat a Bizottság egyik alkalmazottjának esetére vonatkozott, amelyet a személyzeti szabályzat alapján ítéltek meg, és nem áll semmiféle összefüggésben a jelen esettel.
            
         
      (1)  HL C 229., 2005.9.17.